МИНИСТАРСТВО УНУТРАШЊЕ И СПОЉНЕ ТРГОВИНЕ

Београд, Немањина бр. 22-26

На основу члана 27. ст.1. и 2. Закона о јавној својини („Службени гласник РС”, бр. 72/11, 88/13, 105/14, 104/16, 108/16, 113/17, 95/18 и 153/20), члана 23. став 2. Закона о државној управи („Службени гласник РС”, бр. 79/05, 101/07, 95/10, 99/14, 30/18 – др. закон и 47/18) и Закључка Владе 05 Број: 46-176/2024 од 18. јануара 2024. године и Одлуке министра унутрашње и спољне трговине, број: 001526471 2024 14830 007 003 416 190 од 25. априла 2024. године, објављује:

ЈАВНИ ПОЗИВ број 2.

 РАДИ ОТУЂЕЊА ПОКРЕТНИХ СТВАРИ - ВОЗИЛА У СВОЈИНИ РЕПУБЛИКЕ СРБИЈЕ ПРИКУПЉАЊЕМ ПИСАНИХ ПОНУДА

1. ПРЕДМЕТ ОТУЂЕЊА

Предмет отуђења су покретне ствари – путничка возила, у својини Републике Србије према табели „Спецификација возила Министарства унутрашње и спољне трговине, која су предмет отуђења.ˮ

Табела

|  |
| --- |
| СПЕЦИФИКАЦИЈА ВОЗИЛА МИНИСТАРСТВА УНУТРАШЊЕ И СПОЉНЕ ТРГОВИНЕ, КОЈА СУ ПРЕДМЕТ ОТУЂЕЊА |
| Редни број | марка | модел | Број шасије | Број мотора | Регистарска ознака | Возило у возном стању(да/не) | Регистровано(да/не) | Локација (адреса/град) |
| 1 | ŠKODA | OCTAVIA AMBIENTE 1.9 TDI | TMBCS21Z682109689 | BXE938629 | BG 1230-IF | не | не | Вилине воде,Београд |
| 2 | CHERVOLET | LACETTI 1.6 SE CARAVAN | KL1NF35615K201701 | F16D3403335K | BG 662-IO | не | не | Вилине воде,Београд |
| 3 | ZASTAVA | 10 188 | VX118800000002714 | 188A40004353593 | BG 672-HB | не | не | Вилине воде,Београд |
| 4 | ZASTAVA | 101 SKALA 55 | VX1128A0001106400 | 128A0641601272 | BG 939-ĆF | не | не | Вилине воде,Београд |
| 5 | ZASTAVA | 101 SKALA 55 | VX1128A0001106264 | 128A0641601342 | BG 935-SA | не | не | Вилине воде,Београд |
| 6 | ZASTAVA | 101 SKALA 55 | VX1128A0001106354 | 128A0641601542 | BG 943-UL | не | не | Вилине воде,Београд |
| 7 | ŠKODA | FABIA CLASSIC1.2 | TMBPY16Y574127565 | BME282175 | BG 2509-NS | не | не | Панчево |
| 8 | ŠKODA | FABIA CLASSIC1.2 | TMBPY16Y874134204 | BME284776 | BG 1785-HG | не | не | Панчево |
| 9 | ZASTAVA | 10 188 | VX118800000002653 | 188A40004353684 | BG 672-HA | не | не | Панчево |

Сва возила означена у Табели смештена су на паркинг простору Републичке дирекције за робне резерве, на адреси улица Вилине воде бб (код Темпа), а возила под редним бројем од 7-9 смештена су на паркингу Складишта специјалне луке доо, Спољностарчевачка број 80, Панчево и могу се разгледати радним данима уз претходну најаву, позивом на телефон: 064/8188-000.

2. УСЛОВИ ОТУЂЕЊА

1) Покретне ствари ближе описане у Табели под редним бр. 1-9, отуђују се збирно, у постојећем „виђеном стањуˮ, без права купца на накнадне рекламације, по укупној почетној цени у износу од 202.000,00 (двестадвехиљаде) динара, прикупљањем писаних затворених понуда.

Коначна купопродајна цена покретних ствари биће утврђена након спроведеног поступка прикупљања писаних понуда, а на основу примене критеријума највише понуђене цене, а која не може бити нижа од назначене укупне почетне купопродајне цене.

Коначну купопродајну цену покретних ствари из Табеле утврђене у висини најповољније понуде уплатиће изабрани понуђач на рачун буџета Републике Србије, према датим инструкцијама. Рок за плаћање купопродајне цене је 8 (осам) дана од дана закључења купопродајног уговора. Трошкови транспорта возила, као и други трошкови који проистекну из реализације уговора, падају на терет купца.

3. УСЛОВИ ПРИЈАВЉИВАЊА

Рок за подношење понуда је **15 (петнаест) дана** од дана објављивања јавног позива.

Право учешћа у позиву имају сва правна и физичка лица, која испуњавају услове позива за коју се понуда подноси.

Уредна и потпуна писана понуда мора да садржи: висину понуђене купопродајне цене изражене у динарима и све захтеване податке.

Уредна и потпуна писана понуда мора бити потписана, уколико се ради о правном лицу од стране овлашћеног лица и мора да садржи и све податке о подносиоцу понуде и то:

За физичка лица:

- име и презиме;

- адресу пребивалишта;

- копију личне карте;

- контакт телефон;

- мејл адресу (уколико је има);

- ако је лице предузетник уз понуду се прилаже извод из регистра привредних субјекта или потврда да је предузетник уписан у одговарајући регистар, односно потврду о пореском идентификационом броју.

За правна лица:

- назив и седиште;

- контакт особа, телефон и мејл адреса;

- извод из регистра привредних субјеката са подацима за то правно лице

- копију уговора/потврду о отварању и вођењу рачуна код пословне банке код које има рачун;

- копију решења о додељеном пореском идентификационом броју – ПИБ;

- име и презиме лица овлашћеног за заступање (директор), са овереним картоном депонованих потписа.

У случају да подносиоца понуде заступа пуномоћник, пуномоћје за заступање мора бити оверено од стране јавног бележника.

Понуде се достављају на адресу Министарства унутрашње и спољне трговине, Немањина број 22-26, Београд, препорученом пошиљком или на писарници Управе за заједничке послове републичких органа, на адреси Београд, Немањина 22-26 – за Министарство унутрашње и спољне трговине, радним даном од 8.00 до 14.00 часова, у затвореној коверти на којој је јасно назначено: „**ПОНУДА - НЕ ОТВАРАТИ – Јавни позив број 2** - ЗА КУПОВИНУ ПОКРЕТНИХ СТВАРИ – ВОЗИЛА ПОРЕСКИХ ОБАВЕЗНИКА.”

Понуда у којој цена није наведена у динарима или је понуђена нижа цена од укупне почетне цене, неће се разматрати. Цена у понуди мора бити наведена **УКУПНО** за све покретне ствари на које се понуда односи.

Министарство задржава право да поништи поступак по Јавном позиву, као и да у случају пријема неодговарајућих и непотпуних понуда не изврши избор најповољнијег понуђача. Министарство неће сносити никакву одговорност нити бити дужно да надокнади било какву штету коју би учесник евентуално могао имати поводом учешћа и овом поступку.

4. ИЗБОР НАЈПОВОЉНИЈЕГ ПОНУЂАЧА

Комисија Министарства унутрашње и спољне трговине ће спровести поступак по јавном позиву за избор најповољнијег понуђача за продају покретних ствари. Критеријум за избор најповољнијег понуђача је висина понуђене купородајне цене.

Јавно отварање приспелих понуда извршиће се комисијски дана 25. јула 2024. године, у просторијама Министарства унутрашње и спољне трговине, Београд, Немањина број 22-26, (трећи спрат, крило Ц, канцеларија број 9) са почетком у 12.00 часова.

Услови за спровођење поступка разматрања писаних понуда су испуњени уколико пристигне најмање једна благовремена и потпуна понуда.

Основни критеријум за избор најповољнијег понуђача је висина понуђене купородајне цене. У случају да два или више понуђача понуде исту купопродајну цену, Комисија ће позвати понуђаче који су понудили исти износ купопродајне цене, да у року од 3 (три) дана од дана пријема позива доставе нову понуду, са увећаним износом у односу на претходну понуду, а које понуде ће Комисија отворити и утврдити најповољнијег понуђача. Уколико позвани понуђачи у року од 3 (три) дана не доставе нову понуду, односно уколико су понуђачи доставили понуду са истоветном купопродајном ценом, Комисија задржава право да изабере понуду понуђача која је прва пристигла, односно избор се врши по времену пријема понуде.

Уколико понуђач чија је понуда проглашена најповољнијом, у року од 8 дана од дана пријема позива за закључење уговора, не потпише уговор, сматраће се да је одустао од купопродаје, а на закључење уговора биће позван следећи најповољнији понуђач.

У року од 8 дана од дана доношења одлуке о избору најповољнијег понуђача, Министарство ће писаним путем обавестити све учеснике јавног позива.

Све потребне информације у вези овог јавног позива могу се добити на број телефона 064/8188-000 – Горан Аксентијевић или на број 011/ 3615-953, Одсек за опште послове и руковање имовином, у термину од 09.00 до 15.00 часова.